**Veli-Pekka Lehtola** (s. 17. lokakuuta 1957 Inari) on saamelaisen kulttuurin professori Oulun yliopiston Giellagas-instituutissa. Hän on suomensaamelainen. Lehtolalta on ilmestynyt useita julkaisuja saamelaisten historiasta ja kulttuurista.

Lehtola kirjoitti ylioppilaaksi Ivalon lukiosta vuonna 1977. Hän opiskeli Oulun yliopistossa pääaineenaan kirjallisuus ja valmistui filosofian kandidaatiksi vuonna 1985 ja lisensiaatiksi vuonna 1994. Hän väitteli ja valmistui filosofian tohtoriksi vuonna 1997. Hänen suomenkielinen väitöskirjansa oli otsikoitu *Rajamaan identiteetti : lappilaisuuden rakentuminen 1920- ja 1930-luvun kirjallisuudessa*. Vuodesta 1998 Lehtola on ollut pohjoisen kulttuurihistorian dosentti Lapin yliopistossa.

Lehtola työskenteli Oulun yliopistossa kotimaisen kirjallisuuden yliassistenttina (1985), Kaustisen kunnan kulttuurisihteerinä (1986–1988), Inarin opiston saamelaisen kulttuurin opettajana (1988–1990), Oulunsalo-lehden päätoimittajana (1991), Oulun yliopiston tutkijana (1992–1997) ja saman yliopiston saamen ja pohjoisten kulttuureiden ja historian yliassistenttina (1998–2003). Tämän ohella hän on ollut Pohjoistuulen päätoimittaja (1989–1991), Kaltion päätoimittaja (1996–1998). Vuodesta 2003 Lehtola oli saamelaisen kulttuurin vs. professori ja vuodesta 2005 alkaen vakituisessa virassa. Lehtola johti Giellagas-instituuttia vuosina 2006–2008.

Tutkijana Lehtola on erikoistunut saamelaisten ja Lapin historiaan sekä saamelaisten nykytaiteisiin ja muun muassa saamelaiskuvan kehitykseen. Historian osalta hänen päätutkimuskohteitaan ovat olleet saamelaisten ja suomalaisten suhteet 1900-luvun alkupuoliskolla. Lehtolan pääteos on Suomalaisen Kirjallisuuden Seuran (SKS) kustantama *Saamelaiset suomalaiset – kohtaamisia 1896–1953* (2012). Häneltä on ilmestynyt useita kirjoja ja tieteellisiä artikkeleita.

Vuonna 2011 Suomen tietokirjailijat ry myönsi Lehtolalle tietokirjailijapalkinnon tunnustuksena korkeatasoisesta tuotannosta. Hänen teoksensa *Saamelaiskiista* (2015) oli Kanava-palkintoehdokkaana. Teos oli ehdolla myös Vuoden tiedekirja -palkinnon saajaksi.

Lähteet
-------

1. 1 2  Curriculum Vitae *Veli-Pekka Lehtolan kotisivut*. Viitattu 22.10.2015.
2. 1 2 3 4  *Suomen professorit 1640–2007*, Professoriliitto, 2008 (ISBN 978-952-99281-1-8 ja 978-952-99281-2-5, viitattu 22 lokakuuta 2019), s. 381View and modify data on Wikidata
3. ↑  Lehtola, Veli-Pekka: Rajamaan identiteetti : lappilaisuuden rakentuminen 1920- ja 1930-luvun kirjallisuudessa (ISBN 951-717-974-X, Ph.D-thesis / University of Oulu; julkaistu sarjassa Suomalaisen Kirjallisuuden Seuran toimituksia, ISSN 0355-1768; 665)  1997. Helsinki:  Suomalaisen Kirjallisuuden Seura. Viitattu 22.10.2019.
4. ↑  Kulttuurintutkija *Veli-Pekka Lehtolan kotisivut*. Viitattu 22.10.2015.
5. ↑  Veli-Pekka Lehtola *Veli-Pekka Lehtolan kotisivut*. Viitattu 22.10.2015.
6. ↑  Palkinnot *Veli-Pekka Lehtolan kotisivut*. Viitattu 22.10.2015.
7. ↑  Lakkala, Aletta & Aikio, Anne: Veli-Pekka Lehtolan "Saamelaiskiista" ehdolla vuoden suomalaiseksi tietokirjaksi *Yle Uutiset*.  22.10.2015. Viitattu 22.10.2015.
8. ↑  Lakkala, Aletta: Veli-Pekka Lehtolan "Saamelaiskiista" ehdolla Vuoden tiedekirjaksi *Yle Uutiset*.  12.2.2016. Viitattu 19.2.2016.

Aiheesta muualla
----------------

* Veli-Pekka Lehtolan kotisivut
* Vilkuna, Jussi: Kuka olet maailman ensimmäinen saamenkulttuurin professori. Kaltio 5/2005.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Norja
* Saksa
* Israel
* Yhdysvallat
* Tšekki
* Alankomaat

 |
|  |
| Muut | 
* IdRef

 |

 |